มันนี่ทูเดย์
ลงทะเบียนคนจน 5.5 ล้าน
16 ส.ค. 2559

ลงทะเบียนคนจน 5.5 ล้าน
นายสมชัย สัจจพงษ์ ปลัดกระทรวงการคลัง เปิดเผยว่า วันที่ 15 ส.ค. 2559 ซึ่งเป็นวันสุดท้ายที่ให้ประชาชนลงทะเบียนโครงการสวัสดิการแห่งรัฐ (ทะเบียนคนจน) มียอดผู้ลงทะเบียน 5.5 ล้านราย เป็นไปตามเป้าหมายโดยธนาคารออมสินแจ้งว่ามีผู้มาขึ้นทะเบียน 1.94 ล้านราย ธนาคารเพื่อการเกษตรและสหกรณ์การเกษตร (ธ.ก.ส.) 2.4 ล้านราย และธนาคารกรุงไทย 1.09 ล้านราย หลังจากได้ข้อมูลแล้ว คลังจะตรวจสอบคุณสมบัติของผู้ลงทะเบียนก่อนจะมีมาตรการช่วยเหลือออกมา
สอบตัวแทนประกันพุ่ง  
สมาคมประกันชีวิตไทย แจ้งว่า เดือน ก.ค. 2559 มีผู้เข้าสอบเพื่อขอรับใบอนุญาตเป็นตัวแทนประกันชีวิตรวม 16,242 คน เพิ่มขึ้น 7.92% จากช่วงเดียวกันปีก่อน ในจำนวนดังกล่าวมีผู้เข้าสอบ 11,304 คน และสอบผ่าน 4,305 คน หรือ 38.08% ของผู้เข้าสอบ โดยจังหวัดที่มีผู้สมัครสอบสูงสุด คือ กรุงเทพฯ จำนวน 6,002 คน รองลงมา คือ จ.ขอนแก่น 2,066 คน อันดับ 3 จ.เชียงใหม่ 854 คน